पड़ोसी ने साढ़े 17 साल के युवक से किया कुकर्म
क्राइम रिपोर्टर | लुधियाना/समराला
समरालाके गांव टमकोली में एक युवक ने पड़ोस में रहते साढ़े 17 साल के युवक को बहला फुसलाकर खाली प्लॉट में ले जाकर उसके साथ कुकर्म किया और किसी को बताने पर जान से मारने की धमकी दी। धमकी के डर से पीड़ित ने किसी को नहीं बताया, लेकिन बाद में सोशल मीडिया पर वीडियो वायरल होने पर मामले का खुलासा हुआ। इसके बाद थाना समराला की पुलिस ने पीड़ित के बयान पर गांव टमकोली के रहने वाले बलजीत सिंह के खिलाफ मामला दर्ज कर लिया है। आरोपी अभी पुलिस गिरफ्त से बाहर है। पुलिस उसकी तलाश कर रही है।
सब इंस्पेक्टर सतपाल सिंह ने बताया कि आरोपी बलजीत सिंह खेतीबाड़ी करता है, जबकि पीड़ित युवक 10वीं क्लास का स्टूडेंट है। दोनों एक दूसरे के पड़ोसी हैं। पिछले साल अगस्त में पीड़ित किसी काम से मार्केट जा रहा था। रास्ते में आरोपी उसे काम से जाने की बात कहकर मोटरसाइकिल पर बैठाकर ले गया। आरोपी ने उसे खाली प्लॉट में ले जाकर कुकर्म किया। इसी दौरान उसने कुकर्म की वीडियो बना ली। धमकियां मिलने के डर से पीड़ित युवक ने इस संबंध में किसी को जानकारी नहीं दी, लेकिन 3-4 दिन पहले आरोपी द्वारा बनाई गई कुकर्म की वीडियो किसी ने सोशल मीडिया पर डाल दी। इस कारण वो वायरल हो गई। इसके बाद पीड़ित के परिवार को पता चला। इसके बाद परिवार ने पुलिस को जानकारी दी।
^पीड़ित को बहाने से लेजाकर आरोपी ने उसके साथ कुकर्म किया और वीडियो बना ली थी। धमकियों के डर से पीड़ित ने किसी को नहीं बताया। लेकिन अब वीडियो वायरल होने पर मामले का पता चला। आरोपी के खिलाफ कुकर्म का पर्चा दर्ज कर उसकी तलाश की जा रही है। -सबइंस्पेक्टर सतपाल सिंह, एसआई, थाना समराला।
hin_Deva awa_Deva hin_Deva hin_Deva hin_Deva